ພາກຕາເວັນອອກສຽງເໜືອ ຂອງ ສຫລ ກຽມຮັບມື ກັບພາຍຸຫິມະ (ສະໄລດ໌)
ປະຊາຊົນໃນ 9 ລັດ ທາງພາກຕາເວັນອອກ ສຽງເໜືອ ຂອງສະຫະລັດ ກຽມຮັບມື ກັບພາຍຸຫິມະ ທີ່ຮ້າຍແຮງສຸດ ໃນຮອບ 25 ປີ.
ປະຊາຊົນໃນ 9 ລັດທາງພາກຕາເວັນອອກສຽງເໜືອຂອງສະຫະ ລັດ ພວມກະກຽມ ຕໍ່ອັນທີ່ພວກນັກພະຍາກອນອາກາດ ເວົ້າວ່າ ອາດຈະເປັນລົມພາຍະລະດູໜາວທີ່ແຮງທີ່ສຸດ ໃນຮອບ 25 ປີ ອົງການພະຍາກອນອາກາດແຫ່ງຊາດຂອງສະຫະລັດໄດ້ອອກ ຄຳເຕືອນ ກ່ຽວກັບ ລົມພາຍຸຫິມະຫົວນີ້ ໄປຈົນຮອດຕອນບ່າຍ ຂອງວັນເສົາມື້ອື່ນສຳລັບຂົງເຂດດັ່ງກ່າວ ບ່ອນທີ່ປະຊາຊົນຈຳ ນວນ ຫຼາຍໆລ້ານຄົນພາກັນເຮັດວຽກເຮັດການແລະອາໄສຢູ່ ເປັນທີ່ຄາດກັນວ່າ ຈະມີຫິມະຕົກ ສູງເຖິງ 61 ຊັງຕີແມັດ ຮວມ ທັງຢູ່ໃນຫົວເມືອງໃຫຍ່ໆເຊັ່ນນະຄອນບັອສເຕັນແລະນະຄອນ ນິວຢອກນຳດ້ວຍ ຜູ້ປົກຄອງລັດຢ່າງໜ້ອຍຢູ່ໃນ 2 ລັດໄດ້ປະກາດພາວະສຸກເສີນ ກ່ຽວກັບດິນຟ້າອາກາດ ກ່ອນທີ່ຫິມະຈະຕົກລົງມາດ້ວຍຊໍ້າ ສະພາບໃນລະຫວ່າງທີ່ມີຫິມະ ຕົກນັ້ນມີການທຳນາຍວ່າຈະຮ້າຍແຮງຫຼາຍໂດຍທີ່ອຸນຫະພູມຈະຫຼຸດລົງຕໍ່າກວ່າລະດັບນໍ້າ ກ້າມ ເກືອບວ່າແນມບໍ່ເຫັນກັນເລີຍ ແລະຈະມີລົມແຮງເຖິງ 105 ກິໂລແມັດຕໍ່ຊົ່ວໂມງ ເຈົ້າໜ້າທີ່ຮຽກຮ້ອງໃຫ້ປະຊາຊົນຢູ່ແຕ່ໃນເຮືອນບໍ່ໃຫ້ອອກໄປຂ້າງນອກໃຊ້ຖະໜົນຫົນທາງ ລະບົບໂຮງຮຽນຫຼາຍໆພັນແຫ່ງ ໄດ້ປະກາດປິດ ສາຍການບິນຕ່າງໆກໍໄດ້ຍົກເລີກຖ້ຽວບິນ ຫຼາຍຮ້ອຍຖ້ຽວ ໄປຈົນຮອດວັນເສົາມື້ອື່ນ ແລະການບໍລິການທາງລົດໄຟ ກໍໄດ້ມີການໂຈະ ເປັນການຊົ່ວຄາວ